
RAZPIS: Poletni tabor GIBAJ IN ZMAGAJ 2017                (28. julij - 6. avgust 2017, Rogla)

Pozdravljeni,

predstavljamo vam prvi poletni tabor za otroke in mladostnike s prekomerno telesno težo v Sloveniji. Projekt se je razvijal 4 leta. Temelje je osnoval ustanovitelj Marko Janko, ki je v diplomskem delu raziskoval, kako tabor za otroke s prekomerno telesno težo vpliva na  dolgoročno rešitev problema debelosti. Prakse iz tujine nakazujejo, da se pozitivni učinki pokažejo pri 95% udeležencev in da se v 90% dobre prakse prenesejo na družino. Takšen tabor je torej eno najmočnejših orodij za izboljšanje prehranjevalnih, gibalnih, vedenjskih in miselnih navad. Naš namen je, da preko otrok naučimo celotno družino načel zdravega življenja. V tujini so takšni tabori stalnica že vrsto let, pri nas pa kaj podobnega ni izvajal še nihče. Zato smo moči združili zdravniki, trenerji, športni pedagogi, vedenjski terapevt, dietologi, defektologi in drugi, ter napravili TABOR GIBAJ IN ZMAGAJ! 

Ekipa strokovnjakov je pripravila strokoven in raznolik 10-dnevni program, kjer bodo mladostniki izboljšali svoje prehranjevalne, gibalne, vedenjske in miselne vzorce. V idiličnem okolju Rogle, kjer imajo vse potrebno za izvajanje takšnega tabora, bomo udeležencem pokazali, kako zdravo živeti in biti srečen. 

Kaj zanimivega pa delamo na taboru:

· Smo aktivni in se ob tem neizmerno zabavamo: 
· preživetje v naravi, 
· igre z žogo
· vodene vadbe in ples
· plezanje
· plavanje
· igre brez meja
· poletno sankanje
· kolesarjenje in rolanje
· in še veliko, veliko več
· Spoznavamo zdravo prehrano in naše telo
· Naučimo se pripraviti zdrav obrok
· Pijemo samo zdrave napitke
· Spremljamo svoj napredek
· Imamo tematske večere, filmske večere, bitke talentov, druženja ob ognju, karaoke ipd.
· Učimo se tehnik sproščanja

Ker je to prvi takšen projekt pri nas, čutimo odgovornost, da delo izvedemo strokovno in na najvišjem možnem nivoju. Posebej bi poudarili, da je za varnost dobro poskrbljeno. Skozi celoten tabor bodo otroci/mladostniki vključeni v razne aktivnosti in dejavnosti na temo zdravega življenja. Ker pa želimo delati na kvaliteti, smo število mest omejili na 100. Toliko udeležencem lahko ponudimo maksimalno pomoč pri izboljšanju življenjskega sloga v letošnjem letu.

OKVIREN URNIK IN AKTIVNOSTI SI LAHKO PREBERETE NA WWW.GIBAJINZMAGAJ.SI

PRI PROJEKTU SODELUJE TUDI MERKUR ZAVAROVALNICA, KI BO VSAKEMU UDELEŽENCU SOFINANCIRALA TABOR IN SICER V VIŠINI 150 EUR. 

Kvota:

Za sodelovanje v projektu se lahko prijavijo vse članice Društva specialna olimpijada Slovenije. Članice lahko prijavijo 3 udeležence + 1 spremljevalca (3+1) ali 6 udeležencev + 2 spremljevalca (6+2), itd... Več lokalnih programov lahko skupaj zapolni kvoto 3+1 ali 6+2 , pri čemer skupni spremljevalec prevzema odgovornost za vse prijavljene tekmovalce. Možne so tudi posamične/individualne prijave športnikov. Za le te je cena tabora 100 eur več, saj plačajo 1/3 cene nastanitve spremljevalca/prostovoljca. Udeleženec mora upoštevati navodila, biti samostojen pri oblačenju, skrbeti za svojo lastnino in znati izražati svoje potrebe.

KOTIZACIJA ZA 10-DNEVNI TABOR:

Polna cena 10-dnevnega tabora je 500 eur za udeležence prijavljene v ekipi in 600 eur za individualne prijave (individualno prijavljeni udeleženci dodatno plačajo 1/3 cene nastanitve spremljevalca/prostovoljca).

SOFINANCIRANJE:

·    Specialna olimpiada Slovenije prvim 11. prijavljenim sofinancira 200 € (pogoj je članstvo SOS, znotraj naših članic)
· Merkur zavarovalnica vsakemu udeležencu sofinancira 150 €

Tako je cena na udeleženca sledeča:

- na posameznika (športnika/spremljevalca) v ekipi: 150 € (do zapolnitve 11. mesta)
- na posameznika (prijavljenega individualno): 250 € (do zapolnitve 11. mesta) 



Vključeno v kotizaciji:

- 9-krat polni penzion 
- 1-krat mesečno predavanje na Fakulteti za šport v Ljubljani skozi celo leto
- najem dvorane, bazena in drugih športnih objektov
- izvajanje vsakodnevnih gibalnih, prehranjevalnih, motivacijskih in drugih vsebin
- 2 delavnici za starše (ob začetku in na koncu tabora)
- 24-urna zdravniška prisotnost
- testiranje gibljivosti  
- didaktični pripomočki za izvajanje dejavnosti
- organizacija in priprava projekta
- materiali za delavnice za vse udeležence projekta

Prijave, roki:

Prijave bomo sprejemali do 20. Junija 2017 oziroma do zapolnitve mest. Prijave po tem datumu bodo možne samo glede na razpoložljivost mest. 100 mest je namenjeno za vse udeležence, ne samo za prijavljene preko SOS-a. Prijavite se najkasneje do 20.6.2017 na: http://www.gibajinzmagaj.si/

Način in roki plačil:

- plačilo se izvede na TRR ZAVODA GIBAJ IN ZMAGAJ, LJUBLJANA.

[bookmark: _GoBack]»Zdravja ne dobite v trgovini, temveč z načinom življenja!« 

